અમદાવાદ: ચાંગોદર બ્રિજ પાસે આવેલી એક કેમિકલ ઇન્ડસ્ટ્રીઝમાં ગઇ મોડી રાત્રે ભીષણ આગ લાગતાં ભારે અફરાતફરી મચી ગઇ હતી. જોકે સદ્દનસીબે આ ઘટનામાં કોઇ જાનહાનિ કે કોઇને ઇજા થવા પામી નથી. ફાયરબ્રિગેડના જણાવ્યાનુસાર આ અંગેની વિગત એવી છે કે, સરખેજ-બાવળા હાઇવે પર ચાંગોદર બ્રિજ નજીક આવેલી નીરવ કેમિકલ ઇન્ડસ્ટ્રીઝમાં ગઇ મોડી રાત્રે ૧ર વાગ્યાના સુમારે અચાનક આગ ફાટી નીકળી હતી. આગે જોતજોતામાં જ વિકરાળ સ્વરૂપ ધારણ કરે આખી ઇન્ડસ્ટ્રીઝને લપેટમાં લઇ લીધી હતી. આગમાં કેમિકલ, સોલવન્ટ, રેક્ઝિન અને મશીનરી બળીને ખાખ થઇ ગઇ હોવાનું જાણવા મળે છે.